Cysta alebo nudelarne akné
Dobrý deň pán doktor, chcel som sa poradiť mam veľkú cystu na tvári a neviem sa jej zbaviť už hu mam rok, jednu  cystu som si prepichol a vytlačil a zostala mi tam jamka a jazva ako sa jej mam zbaviť? Dá sa aj inak ako chirurgicky? Lebo pri vytlačený je menšia jazva ako pri chirurgickom odstránení
Dobrý deň,
Ďakujeme za vašu otázku. Kožná cysta je abnormálny útvar na tele (najčastejšie tvár, krk a trup), ktorý sa tvorí z mazových žliaz produkujúcich maz pokryvajúci vlasy a pokožku. K jej vzniku dochádza pri zablokovaní alebo poškodení vývodu mazovej žlazy. Cysta je charakteristická tým, že sa zväčšuje pomaly. Za neobvyklú sa považuje cysta s veľkosťou viac ako 5 cm, prípade taká, ktorá sa po odstránení vytvorí znova, je začervenaná, bolestivá a obsahuje hnis.
Cystu je možné odstrániť vypustením alebo chirurgicky. Pri prvej možnosti je však riziko jej opätovného vytvorenia sa. Pri chirurgickom zasa riziko vzniku jazvy, no v tomto prípade sa cysta s najväčšou pravdepodobnosťou nevytvorí opakovane. Na minimalizovanie jazvy je dnes dostupných niekoľko
silikonových gélov
, ktoré pomáhajú zlepšiť jej vzhľad, redukujú viditeľnosť jaziev a zlepšujú hydratáciu pokožky.
Diagnostika a liečba cýst patrí do rúk lekára, a preto je potrebné sa obrátiť na dermatológa.
Prajem pekný zvyšok dňa.
S pozdravom
Mgr. Tamara Jakúbeková